कहा- जो हमारा न हुआ, वो आपका क्या होगा; ज्योतिरादित्य ने कांग्रेस विचारधारा को देशद्रोही कहा था
Congress Party Advice To PM Modi. Follow Jyotiraditya Scindia Vs Rahul Gandhi Latest Politics News and Updates On Dainik Bhaskar (दैनिक भास्कर)
कांग्रेस ने प्रधानमंत्री नरेंद्र मोदी को केंद्रीय मंत्री ज्योतिरादित्य सिंधिया से सतर्क रहने की सलाह दी है। कांग्रेस प्रवक्ता पवन खेड़ा ने कहा- जो कांग्रेस का नहीं हुआ, वो भाजपा का क्या होगा? PM मोदी और भाजपा को ऐसे लोगों से सावधान रहना चाहिए।
दरअसल, सिंधिया ने राहुल गांधी पर कमेंट किया था कि कुछ दिनों से राहुल और उनकी पार्टी न्यायपालिका पर दबाव डालते हुए धमकी देने का काम कर रही है। राहुल ने अपनी लड़ाई को लोकतंत्र की लड़ाई बना दिया है। कांग्रेस के पास कोई विचारधारा नहीं बची है। उसके पास केवल देशद्रोही विचारधारा है, जो देश के खिलाफ काम करती है।
राहुल को लेकर सिंधिया के बयान…
पवन खेड़ा ने सिंधिया के बयान पर पलटवार किया 
कांग्रेस प्रवक्ता पवन खेड़ा ने कहा कि लोकतंत्र को बचाने के लिए राहुल लड़ाई लड़ रहे हैं। ये बात सिंधिया कभी नहीं समझेंगे। अभी वह नए-नए भाजपा में गए हैं। जिस व्यक्ति को कांग्रेस ने इतना आगे बढ़ाया। अगर वो इंसान कांग्रेस का नहीं हुआ तो आपका (भाजपा का) क्या ही होगा।
आप लोकतंत्र को मारेंगे और सोचेंगे कि चीख भी बाहर न निकले। ऐसे में तो राहुल गांधी बोलेंगे। उन्होंने आगे कहा कि आप कायर हैं, डरपोक हैं। हम आपसे नहीं डरते और न राहुल गांधी आपसे डरते हैं। जो व्यक्ति खुद को महाराज कहलाना पसंद करते हैं, वो हमें फर्स्ट सिटिजन पर सीख ना दें। हमारी लड़ाई लोकतंत्र बचाने की है।
राजनीति से जुड़ी भास्कर की खास खबरें भी पढ़ें...
1. राहुल गांधी की संसद सदस्यता खत्म: फैसले के 3 घंटे बाद कहा- भारत की आवाज के लिए लड़ रहा
कांग्रेस नेता राहुल गांधी की संसद सदस्यता शुक्रवार दोपहर करीब 2.30 बजे रद्द कर दी गई। वह केरल के वायनाड से लोकसभा सदस्य थे। लोकसभा सचिवालय ने पत्र जारी कर इस बात की जानकारी दी है। लोकसभा की वेबसाइट से भी राहुल का नाम हटा दिया गया है। राहुल ने 2019 में कर्नाटक की सभा में मोदी सरनेम को लेकर बयान दिया था। पूरी खबर पढ़ें...
2. सावरकर के पोते ने कहा- राहुल माफी मांगें, वरना FIR: खड़गे की मीटिंग में उद्धव नहीं गए
सावरकर के पोते रंजीत सावरकर ने मंगलवार को कहा कि राहुल गांधी उनके दादाजी पर दिए बयान पर माफी मांगें। रंजीत ने कहा कि अगर राहुल ऐसा नहीं करते हैं तो वे उनके खिलाफ FIR करेंगे। इधर, उद्धव ठाकरे की नाराजगी के बाद विपक्षी दलों ने यह तय किया है कि वे सावरकर जैसे संवेदशील मुद्दों पर बयान नहीं देंगे। पूरी खबर पढ़ें...
3. उद्धव की राहुल को चेतावनी- गठबंधन तोड़ लूंगा:ठाकरे बोले- सावरकर का अपमान बर्दाश्त नहीं
कांग्रेस नेता राहुल गांधी के इस बयान का उद्धव ठाकरे और संजय राउत ने विरोध किया है। उद्धव ने तो यहां तक कह दिया कि राहुल ने सावरकर पर बयानबाजी बंद नहीं की तो महाराष्ट्र में महा विकास अघाड़ी (MVA) से गठबंधन तोड़ लेंगे। इधर, आज संसद में विपक्ष की बैठक से भी शिवेसना के उद्धव गुट ने किनारा कर लिया।​​​​​​ पढ़ें पूरी खबर...